Bende-eenheid in Nyanga aangeval | Maroela Media
Bende-eenheid in Nyanga aangeval
Lede van die polisie se bende-eenheid. (Foto: SA Polisie)
Lede van die polisie se bende-eenheid in die Wes-Kaap was Woensdag onder skoot toe hulle 'n moordverdagte in Nyanga in hegtenis wou neem.
"Ses lede van die eenheid teen bendegeweld is gewond toe hulle verdagtes in Samora Machel in Nyanga, vanoggend in die vroeë oggendure nagespoor het," het brig. Novela Potelwa, polisiewoordvoerder, gesê.
Die polisielede het pas een persoon in die Sweet Home Farm- informele nedersetting in hegtenis geneem in verband met onlangse moorde in Samora Machel, toe daar op hulle losgebrand is.
"Terwyl die lede gesoek het na nóg 'n verdagte wat ook met ernstige misdaad in die gebied verbind word, het skote uit een van die hutte geklap," het Potelwa gesê.
"Twee polisielede is ernstig beseer en nog vier is gewond. Hulle word almal in 'n hospitaal behandel."
Toegang tot die gebied is moeilik, die buurt is swak belig en hutte is digby mekaar. Dit maak die area 'n gewilde wegkruipplek vir gevaarlike misdadigers en die omgewing het onlangs onder 'n rits moorde deurgeloop.
Die polisie soek steeds na die aanvallers.
bendegeweld In die nuus Nyanga polisie
Sassa waarsku oor onopgeëiste toelaes
SA ingenieur plavei sy pad Oxford toe met skarebefondsing
Opvallend dat daar so baie BLANKE lede is in die "bende-eenheid".
Die mees ontstellende is die feit dat misdadigers nie langer skrik vir die polisie nie.
Mag die gewondes spoedig herstel en sterkte word hul en hul familielede toegewens.
Daar is onder die ANC-regering meer 'no go areas' as wat daar onder die ou regering was.
Moet ons altyd gepla wees oor ras. Die mense is geskiet terwyl hulle diens gedoen het. Aangesien die gebied so moeilik bereik Kan word wonder ek net of beter versorg nie getref kon gewees het nie. Nou moet die Polisie en Weermag in beweeg en skoon maak. Maar ja Parlement sal so aksie seker nie goedkeur nie.